Catalyst telepítéskezelő – Adatvédelmi nyilatkozat

Az Advanced Micro Devices, Inc. („AMD”) elkötelezett amellett, hogy megvédje az Ön adatainak bizalmas jellegét. A jelen adatvédelmi nyilatkozat hatálya az AMD által a Catalyst telepítéskezelő letöltési szolgáltatásának (a továbbiakban: „Alkalmazás”) használata során gyűjtött adatokra terjed ki. A dokumentum hatálya nem terjed ki az AMD egyéb, online és offline módon elérhető webhelyei, termékei vagy szolgáltatásai révén gyűjtött adatokra.

Adatgyűjtés és adatfelhasználás

Az Alkalmazás nem kér és nem gyűjt Öntől személyes adatokat. Amikor Ön az Alkalmazást használja, az Alkalmazás személyhez nem köthető módon meghatározott információkat gyűjt az Ön számítógépéről és annak konfigurációjáról, például a hardverképességekről és a telepített szoftverek verziójáról. Ezeket az információkat a program nem küldi el az AMD-nek, hanem összehasonlításra kerülnek az AMD vagy megbízottja szerverein található adatokkal, és így meghatározható, hogy rendelkezésre állnake az adott szoftverek vagy hardverfüggő információk frissebb verziói. Így (amennyiben kívánja) letöltheti és telepítheti számítógépére az adott szoftvereket vagy hardverfüggő információkat.

Az Alkalmazás webhelyekre és szolgáltatásokra vonatkozó hivatkozásokat (linkeket) tartalmazhat. Javasoljuk, hogy tanulmányozza át az Ön által látogatott webhelyek és igénybe vett szolgáltatások adatvédelmi nyilatkozatait; így jobban ráláthat arra, hogy személyes adatait hogyan gyűjthetik, oszthatják meg és használhatják fel. Az AMD nem vállal felelősséget a más cégek vagy szervezetek által üzemeltetett webhelyek és szolgáltatások adatvédelmi előírásaiért és gyakorlatáért.

Kapcsolat
Az AMD szívesen veszi, ha elküldi az észrevételeit a jelen adatvédelmi nyilatkozatról. Ha Önnek további kérdései lennének, vagy ha úgy érzi, nem tartottuk be a nyilatkozatunkban vállaltakat, kérjük, írjon nekünk e-mailt a privacy@amd.com címre vagy postai úton az alábbi címre:

Privacy Officer - Advanced Micro Devices, Inc.
One Commerce Valley Drive East
Markham, Ontario
Canada, L3T 7X6

